[]9. การจัดการ

  ผังโครงสร้างองค์กร ธนาคารกรุงศรีอยุธยา จำกัด (มหาชน) เพียงวันที่ 31 ธันวาคม 2545

( 1 ) โครงสร้างการจัดการ

  กรรมการและผู้บริหาร

-   โครงสร้างกรรมการ

  โครงสร้างกรรมการของธนาคารประกอบด้วยคณะกรรมการทั้งหมด 4 ชุด คือ
  คณะกรรมการธนาคาร คณะกรรมการบริหาร คณะกรรมการตรวจสอบ
  และคณะกรรมการบริหารความเสี่ยง ซึ่งคณะกรรมการแต่ละคณะมีจำนวน ขอบเขตอำนาจหน้าที่
  และวิธีการสรรหา ดังนี้

  1 ) คณะกรรมการธนาคาร

  ณ วันที่ 31 ธันวาคม 2545 คณะกรรมการธนาคารประกอบด้วยกรรมการจำนวน 9 คน คือ

  1. นายกฤตย์ รัตนรักษ์ ประธานกรรมการ

  2. นายทิพย์สมาตย์ ณ เชียงใหม่ กรรมการ

  3. นายเอกศักดิ์ ภูริผล กรรมการ

  4. นายปกรณ์ ทวีสิน กรรมการ

  5. นายยงยุทธ วิทยาวงศรุจิ กรรมการ

  6. นายวิรัช ไพรัชพิบูลย์ กรรมการ

  7. นายสุรชัย พฤกษ์บำรุง กรรมการ

  8. นายเอนก ศรีสวัสดิ์ กรรมการ

  9. นายจำลอง อติกุล กรรมการผู้จัดการใหญ่

  นายสุวัฒน์ สุขสงเคราะห์ เลขานุการคณะกรรมการธนาคาร

  กรรมการผู้มีอำนาจลงนามแทนธนาคารประกอบด้วย นายกฤตย์ รัตนรักษ์ นายเอกศักดิ์ ภูริผล
  และนายจำลอง อติกุล
  กรรมการสองในสามคนนี้ลงลายมือชื่อร่วมกันและประทับตราสำคัญของธนาคาร

ขอบเขตอำนาจหน้าที่ของคณะกรรมการธนาคาร

1. ตามข้อบังคับของธนาคารข้อ 22.
คณะกรรมการธนาคารมีอำนาจหน้าที่ดูแลและจัดการบริษัทให้เป็นไปตามกฎหมาย วัตถุประสงค์
ข้อบังคับ และมติของที่ประชุมผู้ถือหุ้น กล่าวคือ
คณะกรรมการธนาคารมีอำนาจหน้าที่ตัดสินใจและดูแลการดำเนินงานของธนาคาร
เว้นแต่เรื่องดังต่อไปนี้ซึ่งคณะกรรมการธนาคารจะดำเนินการได้ต้องได้รับอนุมัติจากที่ประชุมผู้ถือหุ้นก่อน
คือ.-

  1.1 เรื่องที่กฎหมายกำหนดให้ต้องได้รับมติที่ประชุมผู้ถือหุ้นอนุมัติให้ดำเนินการได้ เช่น
  การเพิ่มทุน การลดทุน การเลิกบริษัท การควบบริษัท ฯลฯ เป็นต้น

  1.2
  การทำรายการที่เกี่ยวโยงกันตามหลักเกณฑ์ที่ตลาดหลักทรัพย์แห่งประเทศไทยกำหนดให้ขอความเห็นชอบจากที่ประชุมผู้ถือหุ้นก่อนเข้าทำรายการเช่น
  การทำรายการเกี่ยวโยงที่ไม่เข้าข้อยกเว้นตามข้อ 8. และข้อ 9.
  ของประกาศตลาดหลักทรัพย์แห่งประเทศไทยเรื่อง หลักเกณฑ์ วิธีการ
  และการเปิดเผยรายการที่เกี่ยวโยงกันของบริษัทจดทะเบียน

  1.3 การได้มาหรือจำหน่ายไปซึ่งทรัพย์สินตามหลักเกณฑ์ที่ตลาดหลักทรัพย์แห่งประเทศไทย
  กำหนดให้ต้องขอความเห็นชอบจากผู้ถือหุ้นก่อนดำเนินรายการ เช่น การดำเนินรายการขนาดใหญ่
  การดำเนินรายการกับบุคคลที่เกี่ยวโยงกัน เป็นต้น

2. กำหนดทิศทางและเป้าหมายเชิงกลยุทธ์ในภาพรวมของธนาคาร
และพิจารณาอนุมัตินโยบายและทิศทางในการดำเนินงานของธนาคารตามที่ฝ่ายจัดการเสนอ
โดยคำนึงถึงประโยชน์ของธนาคารและผู้ถือหุ้นเป็นหลัก

3. ดำเนินการให้ธนาคารมีระบบการควบคุมภายในและการตรวจสอบภายในที่มีประสิทธิภาพ

  4. ติดตามการดำเนินกิจการของธนาคารตลอดเวลา
  เพื่อให้ฝ่ายจัดการดำเนินกิจการตามกฎหมายและนโยบายที่วางไว้

-   การสรรหากรรมการ

  ธนาคารไม่ได้ใช้วิธีการเลือกตั้งกรรมการโดยผ่านคณะกรรมการสรรหา
  เนื่องจากธนาคารมีการเลือกตั้งกรรมการของธนาคาร โดยแบ่งออกเป็น 2 กรณี ดังนี้

  ( 1 ) การเลือกตั้งกรรมการธนาคาร โดยมติที่ประชุมผู้ถือหุ้น เช่น การเลือกตั้งกรรมการแทน

  กรรมการที่พ้นจากตำแหน่งตามวาระ และ/หรือการเลือกตั้งกรรมการเพิ่มเติม (กรรมการใหม่)
  จะต้องได้รับอนุมัติจากที่ประชุมผู้ถือหุ้น
  โดยคณะกรรมการธนาคารจะเป็นผู้เสนอชื่อผู้ที่มีคุณสมบัติเหมาะสมที่จะเป็นกรรมการของธนาคารต่อที่ประชุมผู้ถือหุ้นเพื่อพิจารณา
  และการเลือกตั้งกรรมการของธนาคาร
  ที่ประชุมผู้ถือหุ้นจะต้องเลือกตั้งตามหลักเกณฑ์และวิธีการตามข้อบังคับของธนาคารข้อ 16.
  กล่าวคือ

1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง

2.  ในการเลือกตั้งกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคน หรือคราวละหลายคน
    ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตาม ก. ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการ ให้ใช้เสียงข้างมาก
    หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

  ( 2 ) การเลือกตั้งกรรมการแทนกรรมการที่ว่างลงเพราะเหตุอื่น
  นอกจากถึงคราวออกตามวาระ

  คณะกรรมการธนาคารเป็นผู้พิจารณาเลือกบุคคลซึ่งมีคุณสมบัติและไม่มีลักษณะต้องห้ามตามกฎหมาย
  เข้าเป็นกรรมการธนาคารแทนกรรมการที่ว่าง
  โดยหลักเกณฑ์และวิธีการเลือกตั้งจะต้องเป็นไปตามพระราชบัญญัติบริษัทมหาชนจำกัด พ.ศ. 2535
  มาตรา 75 และตามข้อบังคับของธนาคารข้อ 19.
  ซึ่งมติคณะกรรมการธนาคารจะต้องมีคะแนนเสียงไม่น้อยกว่า 3 ใน 4
  ของจำนวนกรรมการธนาคารที่ยังเหลืออยู่ สำหรับการสรรหาบุคคลที่มีคุณสมบัติเหมาะสมนั้น
  กรรมการธนาคารที่ยังเหลืออยู่แต่ละคนจะเป็นผู้สรรหาและนำเสนอที่ประชุมคณะกรรมการธนาคารพิจารณาแต่งตั้งต่อไป

2 ) คณะกรรมการบริหาร

  ณ วันที่ 31 ธันวาคม 2545 คณะกรรมการบริหารประกอบด้วยกรรมการบริหารจำนวน 5 คน
  และมีเลขานุการคณะกรรมการบริหาร 1 คน โดยมีรายชื่อ และมีขอบเขตอำนาจหน้าที่
  ตามรายละเอียดที่ปรากฏอยู่ในข้อ 9.(3) การกำกับดูแลกิจการ
  ซึ่งเกี่ยวกับการปฏิบัติตามหลักการกำกับดูแลกิจการที่ดี 15 ข้อ หน้า 54

-   การสรรหากรรมการ

  ตามข้อบังคับของธนาคารข้อ 26. คณะกรรมการธนาคารมีอำนาจแต่งตั้งกรรมการจำนวนหนึ่ง
  และ/หรือบุคคลอื่นใดคนหนึ่งหรือหลายคนตามที่เห็นสมควรให้เป็นคณะกรรมการบริหาร
  ในจำนวนนี้ให้เลือกเป็นประธานกรรมการบริหารคนหนึ่ง

3 ) คณะกรรมการตรวจสอบ

  ณ วันที่ 31 ธันวาคม 2545 คณะกรรมการตรวจสอบประกอบด้วยกรรมการตรวจสอบจำนวน 3
  คน และมีเลขานุการคณะกรรมการตรวจสอบ 1 คน โดยมีรายชื่อ และมีขอบเขตอำนาจหน้าที่
  ตามรายละเอียดที่ปรากฏอยู่ในข้อ 9.(3) การกำกับดูแลกิจการ
  ซึ่งเกี่ยวกับการปฏิบัติตามหลักการกำกับดูแลกิจการที่ดี 15 ข้อ หน้า 54 และ 55

-   การสรรหากรรมการ

  การแต่งตั้งกรรมการตรวจสอบเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด
  และเป็นไปตามแนวทางปฏิบัติในเรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์ที่ธนาคารแห่งประเทศไทยกำหนด
  คือ แต่งตั้งตามมติของที่ประชุมคณะกรรมการธนาคาร และ/หรือมติที่ประชุมผู้ถือหุ้น

  4 ) คณะกรรมการบริหารความเสี่ยง

  ณ วันที่ 31 ธันวาคม 2545
  คณะกรรมการบริหารความเสี่ยงประกอบด้วยกรรมการบริหารความเสี่ยง จำนวน 8 คน
  โดยมีรายชื่อ และมีขอบเขตอำนาจหน้าที่ ตามรายละเอียดที่ปรากฏอยู่ในข้อ 9.(3)
  การกำกับดูแลกิจการ ซึ่งเกี่ยวกับการปฏิบัติตามหลักการกำกับดูแลกิจการที่ดี 15 ข้อ หน้า 55
  และ 56

-   การสรรหากรรมการ

  การแต่งตั้งกรรมการบริหารความเสี่ยงเป็นไปตามแนวทางปฏิบัติในเรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์ที่ธนาคารแห่งประเทศไทยกำหนด
  คือ แต่งตั้งตามมติที่ประชุมคณะกรรมการธนาคาร

-   ผู้บริหาร

  ณ วันที่ 31 ธันวาคม 2545 ธนาคารมีผู้บริหารจำนวน 5 คน คือ

1. นายจำลอง อติกุล กรรมการผู้จัดการใหญ่

2. นายอมรศักดิ์ นพรัมภา ผู้ช่วยกรรมการผู้จัดการใหญ่อาวุโส

3. นายเชษฐ์ รักตะกนิษฐ ผู้ช่วยกรรมการผู้จัดการใหญ่อาวุโส

4. นายวิโรจน์ เศรษฐปราโมทย์ ผู้ช่วยกรรมการผู้จัดการใหญ่อาวุโส

5. นายพงศ์พินิต เดชะคุปต์ ผู้ช่วยกรรมการผู้จัดการใหญ่อาวุโส

6. นางสาวนพพร ติรวัฒนกุล ผู้ช่วยกรรมการผู้จัดการใหญ่

(กำกับดูแลฝ่ายการบัญชี และฝ่ายปฎิบัติการบริหารการเงิน)

-   ข้อมูลเกี่ยวกับประวัติของกรรมการและผู้บริหาร รายละเอียดปรากฏใน เอกสารแนบ 1

( 2 ) ค่าตอบแทนผู้บริหาร

  ค่าตอบแทนที่เป็นตัวเงิน และค่าตอบแทนอื่นของกรรมการและผู้บริหาร ประจำปี 2545
  ตามรายละเอียดที่ปรากฏอยู่ในข้อ 9.(3) การกำกับดูแลกิจการ
  ซึ่งเกี่ยวกับการปฏิบัติตามหลักการกำกับดูแลกิจการที่ดี 15 ข้อ หน้า 52 และ 53

( 3 ) การกำกับดูแลกิจการ

 การปฏิบัติตามหลักการกำกับดูแลกิจการที่ดี 15 ข้อ

1. นโยบายเกี่ยวกับการกำกับดูแลกิจการที่ดี

  ธนาคารกรุงศรีอยุธยา จำกัด (มหาชน) ตระหนักถึงความสำคัญของการกำกับดูแลกิจการที่ดี
  อันเป็นปัจจัยพื้นฐานที่สำคัญในการยกระดับมาตรฐานการดำเนินงานของธนาคารให้มีประสิทธิภาพ
  มีความยุติธรรมต่อผู้มีส่วนได้เสียทุกฝ่าย ซึ่งจะนำไปสู่การเพิ่มขีดความสามารถในการแข่งขัน
  การเพิ่มมูลค่าในกิจการและความมั่นคงของธนาคารในระยะยาว

  คณะกรรมการธนาคารมีความตั้งใจที่จะใช้ความรู้ ความสามารถและประสบการณ์
  เพื่อการดำเนินธุรกิจของธนาคารอย่างต่อเนื่อง และปฏิบัติหน้าที่ให้เป็นไปตามกฎหมาย
  วัตถุประสงค์และข้อบังคับของธนาคาร ตลอดจนมติของที่ประชุมผู้ถือหุ้นด้วยความซื่อสัตย์สุจริต
  และระมัดระวังรักษาผลประโยชน์ของธนาคาร ของผู้ถือหุ้น และของผู้มีส่วนได้เสียทุกฝ่าย
  มีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐาน และโปร่งใส
  มีการกำหนดนโยบายและทิศทางในการดำเนินงานของธนาคาร
  และการกำกับดูแลให้ฝ่ายจัดการดำเนินการ
  ให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดให้แก่ธนาคารและความมั่งคั่งสูงสุดให้แก่ผู้ถือหุ้น (Maximize
  Economic Value and Shareholders’ Wealth)

2. ผู้ถือหุ้น : สิทธิและความเท่าเทียมกัน

  ธนาคารได้ให้ความสำคัญและเคารพต่อสิทธิของผู้ถือหุ้น
  โดยปฏิบัติต่อผู้ถือหุ้นทุกรายอย่างเท่าเทียมกัน และเป็นไปตามหลักเกณฑ์ที่กฎหมายกำหนด
  ได้อำนวยความสะดวกโดยจัดกระบวนการประชุมผู้ถือหุ้นให้มีวิธีการที่สะดวก รวดเร็ว ไม่ยุ่งยาก
  และประหยัด

  ในการประชุมผู้ถือหุ้นทุกครั้ง ธนาคารจะนัดประชุมในวันทำการของธนาคาร เวลาประมาณ
  14.00 น. ณ อาคารสำนักงานใหญ่ของธนาคาร
  โดยจัดส่งหนังสือบอกกล่าวนัดประชุมพร้อมทั้งเอกสารข้อมูลและความเห็นของคณะกรรมการธนาคาร
  เพื่อประกอบการพิจารณาในแต่ละวาระการประชุมให้ผู้ถือหุ้นทราบล่วงหน้าไม่น้อยกว่า 10 วัน
  ก่อนวันประชุม

  ในวันประชุมฯ ธนาคารจะเปิดให้ผู้ถือหุ้นลงทะเบียนเข้าร่วมประชุมได้ล่วงหน้า
  ก่อนเวลาประชุมไม่น้อยกว่า 2 ชั่วโมง
  ผู้ถือหุ้นทุกรายมีสิทธิเข้าร่วมประชุมและออกเสียงลงคะแนนในการประชุมผู้ถือหุ้นหรือจะมอบฉันทะให้บุคคลซึ่งบรรลุนิติภาวะแล้วบุคคลใดบุคคลหนึ่ง
  เข้าร่วมประชุมและออกเสียงลงคะแนนแทนก็ได้ ในการออกเสียงลงคะแนน นับ 1 หุ้น เป็น 1
  เสียง เท่ากันทั้งหมดทุกราย และมีการบันทึกรายงานการประชุมที่ถูกต้องครบถ้วน
  เพื่อให้ผู้ถือหุ้นสามารถตรวจสอบได้

  อนึ่ง การประชุมสามัญผู้ถือหุ้นที่จะจัดขึ้นในปี 2546 นี้ หากผู้ถือหุ้นไม่สามารถมาเข้าร่วมประชุมได้
  ธนาคารได้เพิ่มทางเลือกให้แก่ผู้ถือหุ้น
  โดยเสนอชื่อกรรมการอิสระของธนาคารให้ผู้ถือหุ้นได้เลือกที่จะให้เป็นผู้รับมอบฉันทะ
  เข้าร่วมประชุมและออกเสียงลงคะแนนตามความประสงค์ของผู้ถือหุ้นได้ด้วย

3. สิทธิของผู้มีส่วนได้เสีย

  ธนาคารได้ให้ความสำคัญต่อสิทธิของผู้มีส่วนได้เสียทุกกลุ่มไม่ว่าจะเป็นผู้มีส่วนได้เสียภายในได้แก่
  พนักงานและผู้บริหารของธนาคาร หรือผู้มีส่วนได้เสียภายนอก ได้แก่ ลูกค้า คู่แข่ง เจ้าหนี้
  ภาครัฐ และหน่วยงานอื่นๆ ที่เกี่ยวข้อง
  เนื่องจากธนาคารตระหนักถึงแรงสนับสนุนจากผู้มีส่วนได้เสียต่าง ๆ
  ที่จะสร้างความสามารถในการแข่งขันและสร้างกำไรให้กับธนาคาร
  ซึ่งถือว่าเป็นการสร้างความสำเร็จในระยะยาวของธนาคารได้

4. การประชุมผู้ถือหุ้น

  ในการประชุมผู้ถือหุ้นคณะกรรมการธนาคาร
  ซึ่งรวมทั้งกรรมการตรวจสอบจะเข้าร่วมประชุมครบทุกคน
  เว้นแต่ในบางครั้งกรรมการบางคนติดภารกิจที่จำเป็น จึงไม่สามารถเข้าร่วมประชุมได้
  โดยประธานในที่ประชุมได้เปิดโอกาสให้ผู้ถือหุ้นทุกคน
  มีสิทธิอย่างเท่าเทียมกันในการตรวจสอบการดำเนินงานของธนาคาร สอบถาม แสดงความคิดเห็น
  และให้ข้อเสนอแนะต่าง ๆ ได้อย่างเต็มที่
  พร้อมทั้งบันทึกประเด็นซักถามและข้อคิดเห็นเสนอแนะที่สำคัญไว้ในรายงานการประชุมผู้ถือหุ้นด้วยทุกครั้ง

  อนึ่ง ในการประชุมสามัญผู้ถือหุ้น ครั้งที่ 90 เมื่อวันที่ 22 เมษายน 2545
  มติของที่ประชุมผู้ถือหุ้นทุกวาระจะแจ้งให้ผู้ถือหุ้นทราบว่า ในวาระนั้น ๆ มีผู้ถือหุ้นลงมติเห็นชอบ
  ลงมติไม่เห็นชอบ และลงมติงดออกเสียง อย่างละกี่เสียง
  และบันทึกจำนวนคะแนนเสียงดังกล่าวข้างต้น
  ที่ลงคะแนนในแต่ละวาระไว้ในรายงานการประชุมผู้ถือหุ้นด้วย

5. ภาวะผู้นำและวิสัยทัศน์

  คณะกรรมการธนาคารได้มีส่วนร่วมในการกำหนดทิศทาง
  และเป้าหมายเชิงกลยุทธ์ในภาพรวมของธนาคาร
  และกำกับควบคุมดูแลให้ฝ่ายจัดการดำเนินการให้เป็นไปตามนโยบายที่ได้กำหนดไว้อย่างมีประสิทธิภาพ
  และประสิทธิผล เพื่อระวังรักษาผลประโยชน์ของธนาคารและผู้ถือหุ้น
  รวมทั้งติดตามการดำเนินกิจการของธนาคารตลอดเวลา เพื่อให้มั่นใจว่ากรรมการที่เป็นผู้บริหาร
  และฝ่ายจัดการดำเนินกิจการตามกฎหมายและนโยบายที่วางไว้

  คณะกรรมการธนาคารได้จัดให้มีระบบการควบคุมภายใน การตรวจสอบภายใน
  และให้ฝ่ายจัดการดำเนินการ และควบคุมทางด้านการบริหารความเสี่ยงประเภทต่าง ๆ ที่เกิดขึ้น
  โดยอย่างน้อยที่สุดจะต้องครอบคลุมถึงความเสี่ยงทางด้านกลยุทธ์ ด้านสินเชื่อ
  การตลาดและการลงทุน สภาพคล่อง การปฏิบัติงาน ชื่อเสียง และกฎหมาย
  โดยคณะกรรมการทำหน้าที่ทบทวนกลยุทธ์การปฏิบัติจริงและนโยบายในเรื่องดังกล่าวอย่างสม่ำเสมอ

6. ความขัดแย้งทางผลประโยชน์

  คณะกรรมการธนาคารและฝ่ายจัดการ ได้ให้ความสำคัญและระมัดระวัง
  เพื่อไม่ให้เกิดปัญหาความขัดแย้งทางผลประโยชน์ เช่น
  ในการประชุมคณะกรรมการธนาคารหากเห็นว่ามีกรณีใดที่กรรมการคนใดเข้าข่ายที่อาจก่อให้เกิดปัญหาความขัดแย้งทางผลประโยชน์
  กรรมการคนนั้นจะงดออกเสียงลงมติ และจะบันทึกชื่อกรรมการที่งดออกเสียง
  พร้อมเหตุผลที่งดออกเสียงไว้ในมติของที่ประชุมคณะกรรมการธนาคารในเรื่องนั้น ๆ ทันที

  คณะกรรมการตรวจสอบ เป็นผู้พิจารณาเปิดเผยข้อมูลรายการที่อาจมีความขัดแย้งทางผลประโยชน์
  ให้มีความถูกต้องและครบถ้วน

7. จริยธรรมธุรกิจ

  ธนาคารได้รวบรวมข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
  และพนักงานที่มีอยู่เดิมและที่ได้พิจารณาปรับปรุงแก้ไขหรือเพิ่มเติมขึ้นใหม่
  เพื่อเวียนแจ้งให้กรรมการและพนักงานทุกคนได้รับทราบและยึดถือเป็นแนวทางในการปฏิบัติหน้าที่ตามภารกิจของธนาคาร
  ด้วยความซื่อสัตย์ สุจริต อย่างมีคุณธรรมและจริยธรรม เพื่อให้บรรลุผลตามเจตนารมณ์ที่กำหนด

8. การถ่วงดุลของกรรมการที่ไม่เป็นผู้บริหาร

คณะกรรมการธนาคาร มีจำนวน 9 คน ประกอบด้วย

(1) กรรมการที่เป็นผู้บริหาร จำนวน 3 คน คือ.-

- นายกฤตย์ รัตนรักษ์

- นายเอกศักดิ์ ภูริผล

- นายจำลอง อติกุล

(กรรมการที่เป็นผู้บริหาร มี 1 ใน 3 ของจำนวนกรรมการทั้งหมด)

(2) กรรมการที่ไม่เป็นผู้บริหาร จำนวน 3 คน คือ.-

- นายทิพย์สมาตย์ ณ เชียงใหม่

- นายปกรณ์ ทวีสิน

- นายยงยุทธ วิทยาวงศรุจิ

(กรรมการที่ไม่เป็นผู้บริหาร มี 1 ใน 3 ของจำนวนกรรมการทั้งหมด)

(3) กรรมการที่เป็นอิสระ จำนวน 3 คน คือ.-

- นายสุรชัย พฤกษ์บำรุง

- นายเอนก ศรีสวัสดิ์

- นายวิรัช ไพรัชพิบูลย์

(กรรมการที่เป็นอิสระ มี 1 ใน 3 ของจำนวนกรรมการทั้งหมด)

9. การรวมหรือแยกตำแหน่ง

  ประธานกรรมการกับกรรมการผู้จัดการใหญ่ ธนาคารได้แยกเป็น 2 ตำแหน่ง
  และไม่ได้เป็นบุคคลเดียวกัน โดยแยกอำนาจหน้าที่ระหว่างกันไว้อย่างชัดเจน
  และไม่มีคนใดคนหนึ่งที่มีอำนาจไม่จำกัด

10. ค่าตอบแทนกรรมการและผู้บริหาร

-   ค่าตอบแทนกรรมการ : ธนาคารได้กำหนดนโยบายค่าตอบแทนกรรมการไว้อย่างชัดเจนและ

โปร่งใส โดยค่าตอบแทนอยู่ในระดับเดียวกันกับอุตสาหกรรม และได้ขออนุมัติจากที่ประชุม

ผู้ถือหุ้นแล้ว สำหรับกรรมการที่ได้รับมอบหมายให้เป็นกรรมการตรวจสอบ ได้รับค่าตอบแทน

เพิ่มตามปริมาณงานที่เพิ่มขึ้น

-   ค่าตอบแทนผู้บริหาร : ค่าตอบแทนผู้บริหารเป็นไปตามหลักการและนโยบายที่คณะกรรมการ

ธนาคารกำหนด ซึ่งเชื่อมโยงกับผลการดำเนินงานของธนาคาร และผลการดำเนินงานของ

ผู้บริหารแต่ละคน

-   จำนวนค่าตอบแทนในปี 2545 : ในปี 2545 ธนาคารได้จ่ายค่าตอบแทนต่าง ๆ
    ให้แก่กรรมการ

โดยมีรายละเอียดดังนี้.-

(1) ค่าตอบแทนที่เป็นตัวเงิน

- ค่าตอบแทนรวมของกรรมการธนาคาร (เงินบำเหน็จ ค่าพาหนะ และค่าเบี้ยประชุม)

รวม 9 คน เป็นเงิน 16,780,000.- บาท

- ค่าตอบแทนรวมของกรรมการบริหารและผู้บริหาร ปี 2545 (กรรมการบริหาร และ

ผู้ช่วยกรรมการผู้จัดการใหญ่อาวุโส) รวม 7 คน เป็นเงิน 35,563,956.- บาท

(2) ค่าตอบแทนอื่น

- เงินสมทบกองทุนสำรองเลี้ยงชีพผู้บริหาร เป็นเงิน 2,356,363.20 บาท

ทั้งนี้ ธนาคารไม่มีค่าตอบแทนอื่น ๆ ที่ไม่ใช่ตัวเงิน เช่น การให้หุ้น/warrant แก่ผู้บริหาร

  สำหรับรายละเอียดค่าตอบแทนที่เป็นตัวเงินของกรรมการธนาคารเป็นรายบุคคล ประจำปี
  2545ปรากฏดังนี้.-

  ---- ---------------- ------------------------------ --------------------
       รายชื่อกรรมการ                                    จำนวนเงินที่ได้รับ

  1.   นายกฤตย์          รัตนรักษ์                         1,520,000.- บาท

  2.   นายทิพย์สมาตย์      ณ เชียงใหม่                      2,110,000.- บาท

  3.   นายเอกศักดิ์        ภูริผล                           960,000.- บาท

  4.   นายจำลอง         อติกุล                           960,000.- บาท

  5.   นายยงยุทธ         วิทยาวงศรุจิ                      2,110,000.- บาท

  6.   นายวิรัช           ไพรัชพิบูลย์                       2,070,000.- บาท

  7.   นายสุรชัย          พฤกษ์บำรุง                       2,470,000.- บาท

  8.   นายเอนก          ศรีสวัสดิ์                         2,470,000.- บาท

  9.   นายปกรณ์          ทวีสิน                           * 1,399,000.- บาท

  -    นายประไพสิทธิ์      ตัณฑ์เกยูร                        * 711,000.- บาท

                        รวม                            16,780,000.- บาท
  ---- ---------------- ------------------------------ --------------------

หมายเหตุ * ในการประชุมสามัญผู้ถือหุ้น ครั้งที่ 90 เมื่อวันที่ 22 เมษายน 2545 นายประไพสิทธิ์
ตัณฑ์เกยูร

ได้สละสิทธิ์ในการรับเลือกตั้งกลับเข้ามาเป็นกรรมการธนาคารอีกวาระหนึ่ง ที่ประชุมผู้ถือหุ้นจึงได้

ลงมติเลือกตั้ง นายปกรณ์ ทวีสิน เข้ามาเป็นกรรมการธนาคารแทน

11. การประชุมคณะกรรมการ

  ในปี 2545 คณะกรรมการธนาคารกำหนดประชุมเป็นประจำในวันพุธ เดือนละ 2 ครั้ง
  และมีการประชุมพิเศษเพิ่มตามความจำเป็น โดยมีการกำหนดวาระชัดเจน
  และมีการพิจารณาติดตามผลการดำเนินงานเป็นประจำ
  กลุ่มเลขานุการคณะกรรมการได้จัดส่งหนังสือเชิญประชุมพร้อมระเบียบวาระการประชุมและเอกสารประกอบ
  ก่อนการประชุมล่วงหน้า 7 วัน
  เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  และคณะกรรมการมีอิสระที่จะใช้ดุลพินิจในการพิจารณาปัญหาอย่างรอบคอบโดยทั่วกัน ทั้งนี้
  ได้จดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการ
  พร้อมให้คณะกรรมการและผู้ที่เกี่ยวข้องตรวจสอบได้

12. คณะกรรมการชุดย่อย

  คณะกรรมการธนาคารได้แต่งตั้งคณะกรรมการบริหาร คณะกรรมการตรวจสอบ และคณะกรรมการ

  บริหารความเสี่ยง เพื่อช่วยในการกำกับดูแลกิจการของธนาคาร ดังนี้.-

1.  คณะกรรมการบริหาร คณะกรรมการธนาคารได้แต่งตั้งคณะกรรมการบริหารชุดปัจจุบัน
    เมื่อวันที่24 เมษายน 2545 ประกอบด้วยกรรมการบริหาร 5 คน ดังนี้.-

  (1) นายกฤตย์ รัตนรักษ์ ประธานกรรมการบริหาร

  (2) นายเอกศักดิ์ ภูริผล รองประธานกรรมการบริหาร

  (3) นายจำลอง อติกุล กรรมการบริหาร

  (4) นายวิโรจน์ เศรษฐปราโมทย์ กรรมการบริหาร

  (5) นายพงศ์พินิต เดชะคุปต์ กรรมการบริหาร

นางสาวนพพร ติรวัฒนกุล เลขานุการคณะกรรมการบริหาร

คณะกรรมการบริหาร มีขอบเขตอำนาจหน้าที่ดังนี้.-

  (1) ตามข้อบังคับของธนาคารข้อ 26. คณะกรรมการมีอำนาจแต่งตั้งกรรมการจำนวนหนึ่ง และ/

หรือบุคคลอื่นใดคนหนึ่งหรือหลายคนตามที่เห็นสมควรให้เป็นคณะกรรมการบริหาร ใน

จำนวนนี้ให้เลือกเป็นประธานกรรมการบริหารคนหนึ่ง และให้คณะกรรมการบริหารมี

อำนาจหน้าที่ควบคุมดูแลกิจการของธนาคารตามที่คณะกรรมการมอบหมาย

(2) พิจารณากำหนดนโยบายและควบคุมให้การดำเนินงานของธนาคารบรรลุตามเป้าหมาย

ตามกรอบนโยบายที่กำหนด รวมทั้งพิจารณากลั่นกรองงานสำคัญของธนาคารก่อนนำเสนอ

คณะกรรมการธนาคาร

(3) ถือปฏิบัติตามนโยบายและกลยุทธ์ด้านการบริหารความเสี่ยงที่คณะกรรมการธนาคาร

ได้อนุมัติ

2.  คณะกรรมการตรวจสอบ คณะกรรมการธนาคารได้แต่งตั้งคณะกรรมการตรวจสอบขึ้น เมื่อวันที่

21 พฤษภาคม 2542 มีวาระการดำรงตำแหน่งคราวละ 3 ปี และเมื่อวันที่ 8 พฤษภาคม 2545

คณะกรรมการธนาคารได้แต่งตั้งคณะกรรมการตรวจสอบชุดที่ครบกำหนดการดำรงตำแหน่ง

ตามวาระ ให้กลับเข้าดำรงตำแหน่งอีกวาระหนึ่ง ประกอบด้วยกรรมการอิสระ 3 คน ดังนี้.-

  (1) นายสุรชัย พฤกษ์บำรุง ประธานกรรมการตรวจสอบ

  (2) นายเอนก ศรีสวัสดิ์ กรรมการตรวจสอบ

  (3) นายวิรัช ไพรัชพิบูลย์ กรรมการตรวจสอบ

  นายคณิต อาจาริยะ เลขานุการคณะกรรมการตรวจสอบ

คณะกรรมการตรวจสอบ มีการประชุมอย่างสม่ำเสมอ ในปี 2545 มีการประชุมรวม 6 ครั้ง

และรายงานต่อคณะกรรมการธนาคาร

  คณะกรรมการตรวจสอบ มีขอบเขต หน้าที่ และความรับผิดชอบต่อคณะกรรมการธนาคาร
  เพื่อให้เป็นไปตามหลักการกำกับดูแลกิจการที่ดี (Good Corporate Governance) ดังนี้.-

(1) สอบทานให้ธนาคารมีการรายงานทางการเงินอย่างถูกต้องและเพียงพอ

(2) สอบทานให้ธนาคารมีระบบการควบคุมภายในและการตรวจสอบภายในที่เหมาะสม

และมีประสิทธิผล

(3) สอบทานให้ธนาคารปฏิบัติตามข้อกำหนดและกฎหมายที่เกี่ยวข้อง

(4) พิจารณา คัดเลือก เสนอแต่งตั้งผู้สอบบัญชีและค่าสอบบัญชีของธนาคาร

(5) พิจารณาการเปิดเผยข้อมูลของธนาคารในกรณีที่เกิดรายการที่เกี่ยวโยงกัน หรือรายการ

ที่อาจมีความขัดแย้งทางผลประโยชน์ ให้มีความถูกต้องและครบถ้วน

(6) มีอำนาจเรียกเอกสาร ข้อมูล และบุคคลจากฝ่ายงานต่าง ๆ ของธนาคารมาแสดงหรือชี้แจง

(7) รายงานการกำกับดูแลกิจการธนาคารของคณะกรรมการตรวจสอบ โดยเปิดเผยไว้ใน

รายงานประจำปีของธนาคาร

(8) ปฏิบัติการอื่นใดตามที่คณะกรรมการธนาคารมอบหมาย ด้วยความเห็นชอบของ

คณะกรรมการตรวจสอบ

3.  คณะกรรมการบริหารความเสี่ยง คณะกรรมการธนาคารได้แต่งตั้งคณะกรรมการบริหารความ

  เสี่ยงขึ้น เมื่อวันที่ 9 ตุลาคม 2545 ประกอบด้วยกรรมการทั้งหมด 8 คน
  มีประธานเจ้าหน้าที่บริหาร เป็นประธาน โดยมีองค์ประกอบ คุณสมบัติ และหน้าที่ความรับผิดชอบ
  เป็นไปตามแนวทางปฏิบัติในเรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์ที่ธนาคารแห่งประเทศไทยกำหนด
  คณะกรรมการบริหารความเสี่ยงมีรายชื่อ ดังนี้

  (1) นายกฤตย์ รัตนรักษ์ ประธานกรรมการบริหารความเสี่ยง

  (2) นายเอกศักดิ์ ภูริผล รองประธานกรรมการบริหารความเสี่ยง

  (3) นายจำลอง อติกุล กรรมการบริหารความเสี่ยง

  (4) นายวิโรจน์ เศรษฐปราโมทย์ กรรมการบริหารความเสี่ยง

  (5) นายพงศ์พินิต เดชะคุปต์ กรรมการบริหารความเสี่ยง

  (6) นายเฉลิมพล วุฒิสมบัติ กรรมการบริหารความเสี่ยง

  (7) นางสาวนพพร ติรวัฒนกุล กรรมการบริหารความเสี่ยง

  (8) นายกมล บุญดีสกุลโชค กรรมการและเลขานุการคณะกรรมการบริหารความเสี่ยง

คณะกรรมการบริหารความเสี่ยง มีขอบเขตอำนาจหน้าที่และความรับผิดชอบ ดังนี้.-

(1) กำหนดนโยบายเพื่อเสนอต่อคณะกรรมการธนาคาร
    เพื่อพิจารณาในเรื่องการบริหารความเสี่ยงโดยรวมของธนาคาร (Integrated Risk
    Management)
    โดยให้ครอบคลุมความเสี่ยงหลักตามเกณฑ์การตรวจสอบประเมินผลความเสี่ยงธนาคารพาณิชย์
    (Risk-Based Approach) ของธนาคารแห่งประเทศไทย เช่น ความเสี่ยงด้านกลยุทธ์
    (Strategic Risk) ความเสี่ยงด้านสินเชื่อ (Credit Risk) ความเสี่ยงจากภาวะตลาด
    (Market Risk) ความเสี่ยงด้านสภาพคล่อง (Liquidity Risk)
    ความเสี่ยงด้านการปฏิบัติการ (Operational Risk) ความเสี่ยงด้านกฎหมาย (Legal
    Risk) ตลอดจนความเสี่ยงอื่นที่มีผลกระทบต่อชื่อเสียงของธนาคาร

(2) วางกลยุทธ์ให้สอดคล้องกับนโยบายการบริหารความเสี่ยงโดยรวมของธนาคาร
    โดยให้สามารถประเมิน ติดตาม
    และดูแลปริมาณความเสี่ยงของธนาคารให้อยู่ในระดับที่เหมาะสม

(3) บริหารและควบคุมดูแลการบริหารความเสี่ยงโดยรวมของธนาคาร
    ให้เป็นไปตามหลักการของการกำกับดูแลกิจการที่ดี (Good Corporate Governance)

(4) ทบทวนความเพียงพอของนโยบาย ระบบการบริหารความเสี่ยง ความมีประสิทธิผลของระบบ
    และการปฏิบัติตามนโยบายดังกล่าวอย่างต่อเนื่อง
    เพื่อปรับปรุงการบริหารความเสี่ยงโดยรวมของธนาคาร ให้เป็นไปด้วยความรอบคอบ รัดกุม
    และมีประสิทธิภาพยิ่งขึ้น

(5) มีอำนาจในการแต่งตั้งและกำหนดบทบาทหน้าที่ของคณะกรรมการ/คณะทำงานในการบริหารความเสี่ยงแต่ละประเภทของธนาคารได้ตามความเหมาะสม
    โดยให้รายงานตรงต่อคณะกรรมการฯ ชุดนี้

(6) มีอำนาจเรียกเอกสาร ข้อมูล และบุคคลที่เกี่ยวข้อง มาชี้แจงข้อเท็จจริงประกอบการพิจารณา
    เพื่อให้การดำเนินงานของคณะกรรมการฯ บรรลุวัตถุประสงค์

(7) รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
    เพื่อให้สอดคล้องกับนโยบายและกลยุทธ์ที่กำหนด

(8) รายงานผลการดำเนินงานตรงต่อคณะกรรมการธนาคาร

13. ระบบการควบคุมและการตรวจสอบภายใน

  ธนาคารให้ความสำคัญต่อระบบควบคุมภายใน
  ทั้งในระดับบริหารและระดับปฏิบัติการที่มีประสิทธิภาพ จึงได้กำหนดภาระหน้าที่
  อำนาจการดำเนินการของผู้ปฏิบัติงาน ผู้บริหาร ไว้เป็นลายลักษณ์อักษรอย่างชัดเจน
  มีการควบคุมดูแลให้เกิดประโยชน์ และมีการแบ่งแยกหน้าที่ผู้ปฏิบัติงาน
  ผู้ติดตามควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
  ยังมีการควบคุมภายในที่เกี่ยวกับระบบการเงิน โดยธนาคารได้จัดให้มีระบบรายงานทางการเงิน
  เสนอผู้บริหารสายงานที่รับผิดชอบ

  ธนาคารมีฝ่ายตรวจสอบภายในทำหน้าที่ตรวจสอบ
  เพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของธนาคารได้ดำเนินไปตามแนวทางที่กำหนดและมีประสิทธิภาพ
  รวมทั้งมีสำนักงานกำกับดูแลธุรกิจธนาคาร (Compliance Office)
  รับผิดชอบกำกับดูแลการประกอบธุรกิจธนาคารพาณิชย์และธุรกิจหลักทรัพย์ ให้สอดคล้องกับกฎหมาย
  และระเบียบ ข้อบังคับที่เกี่ยวข้องกับธนาคาร
  และเพื่อให้หน่วยงานตรวจสอบภายในมีความเป็นอิสระ
  สามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการธนาคารจึงกำหนดให้สายกำกับและตรวจสอบ
  รายงานผลการตรวจสอบโดยตรงต่อคณะกรรมการตรวจสอบ

  ธนาคารได้จัดให้มีการบริหารความเสี่ยงเพื่อลดความเสียหายที่อาจเกิดขึ้น
  โดยได้แต่งตั้งคณะกรรมการบริหารความเสี่ยง
  เพื่อทำหน้าที่กำหนดขอบเขตและนโยบายในการบริหารความเสี่ยงของธนาคาร
  และจัดตั้งฝ่ายบริหารความเสี่ยง เพื่อทำหน้าที่พัฒนาและบริหารความเสี่ยงให้มีประสิทธิภาพ
  ตลอดจนมีการจัดทำรายงานบริหารความเสี่ยง

14. รายงานของคณะกรรมการ

  คณะกรรมการธนาคารเป็นผู้รับผิดชอบต่องบการเงินของธนาคารและงบการเงินรวมของธนาคารและบริษัทย่อย
  และสารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการธนาคารได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่า การบันทึกข้อมูลทางบัญชีมีความถูกต้องครบถ้วน
  และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้ คณะกรรมการธนาคารได้แต่งตั้งคณะกรรมการตรวจสอบ ซึ่งเป็นกรรมการอิสระ รวม 3
  คน เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
  ซึ่งแสดงไว้ในรายงานประจำปีแล้ว

  คณะกรรมการธนาคารมีความเห็นว่า
  ระบบควบคุมภายในของธนาคารโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของธนาคาร
  และงบการเงินรวมของธนาคารและบริษัทย่อย ณ วันที่ 31 ธันวาคม 2545

15. ความสัมพันธ์กับผู้ลงทุน

  ธนาคารได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
  ทั้งรายงานข้อมูลทางการเงินและข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของธนาคาร โดยได้เผยแพร่ข้อมูลข่าวสารต่าง
  ๆ ดังกล่าว เพื่อให้ผู้ลงทุนและผู้ที่เกี่ยวข้องได้รับทราบ
  ทั้งโดยผ่านช่องทางและสื่อการเผยแพร่ข้อมูลต่าง ๆ ของตลาดหลักทรัพย์ฯ และ web-site
  ของธนาคาร

  ธนาคารได้จัดตั้งหน่วยงานกลุ่มนักลงทุนสัมพันธ์ (Investor Relations Group) เมื่อวันที่ 16
  มกราคม 2545 มีหน้าที่รับผิดชอบดังนี้.-

  (1) รับผิดชอบการติดต่อประสานงานการให้ข้อมูล รวมทั้งสร้างความสัมพันธ์ที่ดีระหว่างนักลงทุน
  นักวิเคราะห์ ผู้จัดการกองทุน สถาบันจัดอันดับเครดิต ธนาคารคู่ค้า และหน่วยงานต่าง ๆ
  ที่เกี่ยวข้อง เพื่อสนับสนุนงานด้านนักลงทุนสัมพันธ์

(2) รับผิดชอบในการติดตามความเคลื่อนไหวข้อมูลทางการเงินที่สำคัญ พร้อมทั้งวิเคราะห์และ

  เปรียบเทียบผลการดำเนินงานของระบบธนาคารพาณิชย์และสถาบันการเงินต่าง ๆ
  เพื่อนำเสนอข้อมูลที่ถูกต้องให้กับนักวิเคราะห์ นักลงทุน สถาบัน-การเงิน
  สถาบันจัดอันดับความน่าเชื่อถือ และหน่วยงานต่าง ๆ ที่เกี่ยวข้อง

  ทั้งนี้ ผู้ลงทุนสามารถติดต่อหน่วยงานดังกล่าวได้ที่ โทร 0-2296 2971 หรือที่ web-site
  Krungsri.com หรือที่ e-mail address : traj@Krungsri.com

  ( 4 ) การดูแลเรื่องการใช้ข้อมูลภายใน

  ธนาคารมีนโยบายกำกับดูแลผู้บริหารในการใช้ข้อมูลภายใน
  โดยกำหนดให้ผู้บริหารถือปฏิบัติตามมาตรา 59 แห่งพระราชบัญญัติหลักทรัพย์และตลาดหลักทรัพย์
  พ.ศ. 2535 เกี่ยวกับการรายงานการถือหลักทรัพย์ ต่อสำนักงาน
  คณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
  พร้อมทั้งรายงานให้ที่ประชุมคณะกรรมการของธนาคารทราบ

  อนึ่ง ในข้อบังคับเกี่ยวกับการทำงานของธนาคารในหัวข้อวินัย และโทษทางวินัยได้กำหนดว่า
  จะต้องปฏิบัติหน้าที่ด้วยความซื่อสัตย์สุจริต
  ไม่กระทำหรือยินยอมให้ผู้อื่นกระทำหรือใช้อำนาจหน้าที่การงานของตนเองหรือของพนักงานผู้อื่นแสวงหาผลประโยชน์โดยทางตรงหรือทางอ้อมให้แก่ตนเองหรือผู้อื่น
  หรือจงใจกระทำการใด ๆ
  อันก่อให้เกิดความเสียหายต่อเกียรติยศชื่อเสียงหรือทรัพย์สินของธนาคาร
  รวมทั้งไม่เปิดเผยความลับของลูกค้าหรือของธนาคาร
  ซึ่งพนักงานต้องรักษาวินัยที่กล่าวโดยเคร่งครัดอยู่เสมอ
  ผู้ใดฝ่าฝืนหรือไม่ปฏิบัติตามถือว่ากระทำผิดวินัย จะต้องได้รับการพิจารณาลงโทษตามควรแก่กรณี
  ดังนี้

1. ตักเตือนด้วยวาจา

2. ตักเตือนเป็นหนังสือ

3. ภาคทัณฑ์

4. เลิกจ้างพ้นสภาพการเป็นพนักงาน ด้วยเหตุไล่ออก ปลดออก หรือให้ออก แล้วแต่กรณี

( 5 ) บุคลากร

  ณ วันที่ 31 ธันวาคม 2545 ธนาคารมีจำนวนพนักงานทั้งหมด 7,670 คน
  แบ่งออกเป็นสำนักงานใหญ่ 3,394 คน สาขาในส่วนกลาง 1,908 คน และสาขาในส่วนภูมิภาค
  2,368 คน โดยมีพนักงานที่ปฏิบัติงานในสำนักงานใหญ่แยกตามสายงานหลักได้ดังนี้

  ----------------------------------- ---------------------- ------------
  เจ้าหน้าที่บริหาร                        113                    คน

  สายสินเชื่อ                            511                    คน

  สายเงินฝาก                           143                    คน

  สายเทคโนโลยี                         338                    คน

  สายบริหารเงิน                         104                    คน

  สายวิจัย                              50                     คน

  สายตรวจสอบ                          126                    คน

  สายตรวจสอบคอมพิวเตอร์                 45                     คน

  สาย COMPLIANCE UNIT                 13                     คน

  สายบริหารความเสี่ยง                    8                      คน

  สายวานิชธนกิจ                         50                     คน

  สายสนับสนุน                           1,893                  คน
  ----------------------------------- ---------------------- ------------

-   ค่าตอบแทนพนักงาน

  ค่าตอบแทนรวมของพนักงานปี 2545 จำนวน 7,670 คน เป็นจำนวนเงินทั้งสิ้น 2,251.44
  ล้านบาท โดยเป็นเงินเดือน โบนัส ค่าครองชีพ และเงินสมทบกองทุนสำรองเลี้ยงชีพ

-   เหตุผล / นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ

  ธนาคารมีนโยบายในการปรับขนาดองค์กรธนาคารให้มีขนาดเหมาะสมกับขนาดของธุรกิจ
  เพื่อปรับเพิ่มประสิทธิภาพ (Efficiency) ในการดำเนินงานของธนาคาร
  โดยใช้เครื่องมือที่สำคัญในการปรับลด คือ การดำเนินโครงการลาออกก่อนครบเกษียณอายุ
  (Early Retirement Program) โดยเสนอประโยชน์ที่จูงใจให้แก่พนักงาน
  ซึ่งได้ดำเนินการมาแล้วนับตั้งแต่ปี 2541 จนถึงปี 2545 รวม 6 ครั้ง
  มีพนักงานสมัครเข้าร่วมโครงการรวม จำนวน 4,355 คน (เพียงวันที่ 24 กุมภาพันธ์ 2546)
  โดยจัดโปรแกรมดำเนินการโครงการเป็นไปโดยเรียบร้อย ไม่มีปัญหาด้านแรงงานเกิดขึ้น
  ทั้งนี้ธนาคารได้จัดโครงการ Outplacement Program เพื่อช่วยเหลือพนักงานเหล่านั้นด้วย

-   นโยบายในการพัฒนาบุคลากร

ในการพัฒนาบุคลากรของธนาคาร ยังคงใช้ Competency – Based Model
เพื่อใช้คัดเลือกพนักงานใหม่ให้มีศักยภาพตรงตามตำแหน่งงานและวางแผนพัฒนาพนักงานให้สอดคล้องกับแผนกลยุทธ์และวิสัยทัศน์ขององค์กร
ทั้งนี้โดยอาศัยดัชนีวัดผลสำเร็จทางธุรกิจที่ธนาคารได้พัฒนาขึ้นเป็นเครื่องมือสำคัญ
เพื่อนำไปสู่ระบบการประเมินผลการปฏิบัติงานที่ชัดเจน
เป็นธรรมและสอดคล้องกับเป้าหมายขององค์กร
ช่วยให้ระบบบริหารผลการปฏิบัติงานขององค์กรประสบความสำเร็จในปีที่ผ่านมา

สำหรับการฝึกอบรมบุคลากร
ธนาคารได้มีการจัดโครงการฝึกอบรมเพื่อพัฒนาความรู้และประสิทธิภาพในการทำงานอย่างต่อเนื่องจากปีที่ผ่านมา
ประกอบด้วยหลักสูตรทางด้านการบริหารจัดการ การบริหารความเสี่ยง
การพัฒนาทักษะการปฏิบัติงาน ความรู้ผลิตภัณฑ์และบริการ และทักษะการขาย
โดยจัดการฝึกอบรมหลักสูตรต่าง ๆ ภายในธนาคารจำนวน 110 หลักสูตร มีผู้เข้ารับการอบรม
18,068 ราย และส่งพนักงานเข้ารับการฝึกอบรมภายนอกธนาคารจำนวน 141 หลักสูตร
มีผู้เข้ารับการอบรม 287 ราย รวมทั้งการให้ทุนสนับสนุนการศึกษาแก่พนักงาน 26 ราย
ในระดับปริญญาโทและประกาศนียบัตรที่เกี่ยวข้องกับธุรกิจธนาคาร

นอกจากนั้นธนาคารยังได้พัฒนาบุคลากรเพื่อเสริมความแข็งแกร่งและเพิ่มขีดความสามารถในด้านการตลาด
เพื่อความพร้อมในการแข่งขันทางธุรกิจ โดยการส่งพนักงานสำนักงานใหญ่
พนักงานสาขาในระดับผู้จัดการสาขาและพนักงานบริหารสาขา
เข้ารับการอบรมและทดสอบเพื่อรับใบอนุญาตเป็นผู้ทำหน้าที่ขายหน่วยลงทุนระดับหนึ่ง (Investment
Planner) ผู้ทำหน้าที่ขายหน่วยลงทุนระดับสอง (Fundamental Guide)
เจ้าหน้าที่การตลาดตราสารหนี้ (Certified Marketing Representative : Debt)
ปัจจุบันธนาคารมีพนักงานสำนักงานใหญ่ สาขาส่วนกลาง
และสาขาส่วนภูมิภาคได้รับใบอนุญาตเป็นผู้ทำหน้าที่ขายหน่วยลงทุนระดับหนึ่ง 273 คน
ผู้ทำหน้าที่ขายหน่วยลงทุนระดับสอง 307 คน และเจ้าหน้าที่การตลาดตราสารหนี้ 381 คน
นอกจากนั้นยังได้จัดการอบรมพนักงานเพื่อสอบรับใบอนุญาตการเป็นนายหน้าประกันชีวิตและการเป็นนายหน้าประกันวินาศภัย
เพื่อรองรับการขยายธุรกิจด้าน Bancassurance
โดยมีพนักงานที่ได้รับใบอนุญาตเป็นนายหน้าประกันชีวิต 114 คน
และใบอนุญาตเป็นนายหน้าประกันวินาศภัย 139 คน